शीर्षक: इराणने चिथावणी दिली तर आम्ही युद्धासाठी तयार : सौदी अरेबिया\nवरील काल्पनिक लेखाचे शीर्षक दिल्यास, लेखाची कल्पना करा.\n
सौदी अरेबियाचा आरोप आहे की इराणच्या सांगण्यावरूनच हे हल्ले करण्यात आलेले आहेत. येमेनमधले हुथी बंडखोर इराणच्या बाजूला झुकलेले आहेत.  

दोन दिवसांपूर्वीच सौदी अरेबियाच्या किनाऱ्यावर उभे असलेले दोन तेलाचे टँकर आणि चार जहाजांचंही नुकसान करण्यात आलं होतं. 

या प्रकरणीही संशयाची सुई इराणकडे वळली होती, पण इराणने या हल्ल्यांमध्ये आपला हात असल्याचा इन्कार केला आहे.  

इराण आणि अमेरिकेच्या दरम्यान असलेला अणुकरार रद्द झाल्याने तसंच त्यानंतर मध्य-पूर्वेत अमेरिकेने आपलं सैन्य तैनात केल्याने या भागात आधीच अस्थिरता निर्माण झाली आहे. 

सौदी अरेबियाचे परराष्ट्र मंत्री अदेल अल-झुबेर यांनी एका पत्रकार परिषदेत सांगितलं की, "आम्हाला या भागात कोणत्याही प्रकारचा संघर्ष नकोय. आम्ही युद्ध टाळण्यासाठी शक्य ते सगळे प्रयत्न करू, पण जर कोणी आम्हाला जर युद्धासाठी चिथावणी दिली तर आम्ही त्याचं जशास तसं उत्तर द्यायला सक्षम आहोत." 

दुसरीकडे अमेरिकेचे राष्ट्राध्यक्ष डोनाल्ड ट्रंप यांनी इराणला निर्वाणीचा इशारा दिला आहे. ट्रंप यांनी रविवारी केलेल्या ट्वीटमध्ये म्हटलं आहे की, "जर इराणला युद्ध करायचं असेल तर इराणचा सर्वनाश निश्चित आहे. यापुढे कधीही अमेरिकेला धमकी देण्याची हिंमत करू नका."

या ट्वीटबरोबरच ट्रंप यांनी इराण संदर्भात आपली भूमिका बदलल्याचं लक्षात येतं आहे. काही दिवसांपूर्वीच ट्रंप यांनी आपल्या सहकाऱ्यांना सांगितलं होतं की अमेरिकेला इराणवर कोणताही दबाव टाकायचा नाही ज्यातून युद्धसदृश्य परिस्थिती निर्माण होईल. 

इराणनेही या संदर्भात नरमाईची भूमिका घेऊन चर्चेची तयारी दाखवली होती. शनिवारी, इराणचे परराष्ट्र मंत्री मोहम्मद जावेद झरिफ यांनी सरकारी वृत्तसंस्था इर्नाला सांगितलं होतं की, "युद्ध होईल अशी शक्यताच नाही कारण आम्हाला युद्ध नकोय आणि या भागात आम्हाला कोंडीत पकडण्याची क्षमता आपल्यात आहे अशा भ्रमात कोणी नसावं."

आखाती देशांची आपातकालीन बैठक

सौदी अरेबियाचे प्रिन्स सलमान यांनी आखाती देशांच्या नेत्यांची आपातकालीन बैठक बोलावली आहे. ही बैठक 30 मे रोजी मक्केमध्ये होईल. तर दुसरीकडे संयुक्त अरब अमिरातीच्या परराष्ट्र मंत्रालयाने म्हटलंय की, आखाती देशांमध्ये उद्भवलेल्या या समस्येचा सामना सगळ्यांना मिळून करावा लागेल. 

सौदी अरेबियाचे परराष्ट्र मंत्री अदेल अल-झुबेर

दरम्यान, सौदी अरेबियाच्या सहकारी सुन्नी देशांनी सौदीच्या तेलाच्या टँकरवर झालेल्या...